На основу члана 37. Статута Града Ниша („Службени лист Града Ниша“ број 88/2008, 143/2016 и 18/2019),

Скупштина Града Ниша, на седници од \_\_\_\_\_ 2019. године, донела је

**О Д Л У К У**

**о приступању оснивањ****у**

**Друштва са ограниченом одговроношћу „Научно технолошки парк Ниш“**

Члан 1.

Град Ниш са Владом Републике Србије и Универзитетом у Нишу прихвата учешће у оснивању Друштва са ограниченом одговроношћу „Научно технолошки парк Ниш” д.о.о. Ниш.

Члан 2.

Оснивачки улог Града Ниша ће бити у новчаном износу од 60.000,00 динара, што чини 40% удела у укупном капиталу Друштва. Оснивачки улог је обезбеђен Одлуком о буџету Града Ниша за 2019. годину.

Средства за суфинансирање односно субвенционисање обављања делатности Друштва са ограниченом одговроношћу „Научно технолошки парк Ниш” д.о.о. Ниш биће обезбеђена у буџету Града Ниша.

Члан 3.

Овлашћује се Градоначелник Града Ниша да са Владом Републике Србије и Универзитетом у Нишу у име Града закључи Уговор о оснивању Друштва са ограниченом одговроношћу „Научно технолошки парк Ниш“.

 Овлашћује се Градоначелник Града Ниша да у име Града именује представнике Града, као чланове органа Друштва.

Уговор о оснивању Друштва са ограниченом одговроношћу „Научно технолошки парк Ниш“ је саставни део ове Одлуке.

 Члан 4.

Ова Одлука ступа на снагу даном објављивања у „Службеном листу Града Ниша“.

Број:

У Нишу, \_\_\_\_\_\_\_\_\_\_\_ 2019. године

СКУПШТИНА ГРАДА НИША

 ПРЕДСЕДНИК

 мр Раде Рајковић

О б р а з л о ж е њ е

Градско веће Града Ниша је донело Решење број 1427-2/2017-03 од 15.11.2017. године којим је Град Ниш у циљу унапређења индустрије напредних технологија, прихватио учешће и суфинансирање пројекта „Изградња Научно-технолошког парка у Нишу“. Пројекат „Изградња Научно-технолошког парка у Нишу“ представља трећу фазу пројекта, који се реализује и финансира кроз пројекат „Истраживање и развој у јавном сектору“, а финансира из средстава Европске инвестиционе банке, у складу са Оквирним споразумом о реализацији пројекта унапређења државне инфраструктуре за развој сектора информационих технологија закљученим 02.10.2017. године, Иницијативом за унапређење државне инфраструктуре за развој сектора информационих технологија Савета за иновационо предузетништво и информационе технологије и Закључком Владе Републике Србије број 030-8923/2017-1 од 22.09.2017. године.

Носилац реализације пројекта је Град Ниш, а пројекат финансира Влада Републике Србије.

Пројекат се реализује у три фазе и то:

1. Изградња и формирања „Центра за иновативно предузетништво младих“ д.о.о Ниш;

2. Изградње Вишенаменске лабораторијске ламеле у склопу Електронског факултета;

3. Изградње и формирања Научно технолошког парка у непосредној близини комплекса техничких факултета и школа (Електронски факултет, Машински факултет, Грађевинско-архитектонски факултет, Висока техничка школа струковних студија, Електротехничка школа, Машинска школа и Грађевинска школа).

Оснивање Друштва са ограниченом одговроношћу „Научно технолошки парк Ниш“ је трећа фаза овог пројекта.

Циљ оснивања Друштва са ограниченом одговроношћу „Научно технолошки парк Ниш“ је управљање Научно технолошким парком Ниш, а у складу са Уговором о оснивању. Будући да се радови на изградњи Научно технолошког парка приводе крају и да је потребно предузети низ припремних активности како би се Друштво са ограниченом одговроношћу „Научно технолошки парк Ниш“ основало што пре, ова Одлука ступа на снагу даном објављивања.

Средства за реализацију ове Одлуке биће обезбеђена у буџету Града Ниша.

 Начелник Канцеларије

 за локални економски развој и пројекте

 др Милан Ранђеловић